To je legendarni prizor.
Jim Clay je norec v najboljšem smislu.
Iskreno, komaj sem čakal.
Frajerka je. Zakaj ne bi imela samostrela?
Čeprav je bil pogreb, sem se zelo zabavala.
Dober posnetek!
Najboljše sedeže sem imela.
HIŠA, KI SO JO ZGRADILI ZMAJI
Hotela sem, da se epizoda začne
z zmedo, krivico in nasiljem.
REŽISERKA (EP. 202 IN 205)
Kajti čutila sem, da je bes vse zaslepil.
Ta prizor sem prekinjala
s kadri Aegona, ki razbija Viserysovo maketo Stare Valyrije.
RAZBITA NA KOŠČKE
V 1. sezoni smo veliko snemali to maketo. -In akcija.
Gospa Alicent Hightower, vaša milost.
Ta čudovita, ogromna maketa je zasedla pol kraljeve sobane.
Nekaj čudovitega ste zgradili.
Ker je bila tako lepa, je bila pomemben del sobane.
To, da smo jo lahko uničili, je bilo zelo zabavno.
Dobra novica je, da so za razbijanje naredili kopijo,
čudovita maketa Valyrije pa je še vedno nedotaknjena.
Sijajni rekviziterji so naredili dodatnih osem 3D natisnjenih kosov,
ki so bili videti pristno, ko smo jih razbili.
Pa v zraku smo lahko imeli nekakšen puder.
Iz zelo lahke snovi morajo biti. Tu je seveda vskočila
naša ekipa za odlitke. Dali so nam...
Naredili smo nekaj testov in jo nekajkrat razbili.
Zagotoviti moramo, da bodo dobili videz, ki ga želijo.
Prave 3D makete so zelo drage, zato nismo imeli na voljo veliko poskusov.
Pa sem rekla Tomu, da bomo to naredili v prvem.
Ena... Akcija!
Pobil jih bom!
Močno me je pekla vest, ko sem to počel,
ker vem, koliko dela zahteva tak kos.
A najbrž so jih naredili
z zavestjo, da jih bom razsul na koščke.
Vse bom pobil!
Točno to smo potrebovali,
da bi videli, kam je Aegon usmeril energijo.
Ni je imel kam dati. Ljudje okoli njega so mu govorili,
naj se odloči in naj bo pragmatičen. "V redu je. Čas zdravi rane."
"Ne, jebenti. To moram dati ven tako, da nekaj razbijem na koščke."
Oprostite za kletvice.
Rez. -Sijajno.
Sijajno.
ZELO ŽALOSTEN DAN
Pogreb... Vznemirljivo ga je bilo snemati.
Preučila sem Botra
in vse sijajne filme z izjemnimi prizori pogreba.
Razmišljala sem tudi o pogrebu princese Diane,
o tem, kako počasen je bil sprevod.
Pomislila sem, da so Alicent in Helaeno
prisilili, da se med žalovanjem javno izpostavita.
To smo vedno jemali kot priložnost za uvod epizode.
Šli smo ven in videli Kraljevi pristanek, Bolšji poden.
Hoteli smo, da gre pri pogrebu za kraljico
in njene občutke ob takšnem izpostavljanju.
Kader je moral biti širok in hkrati zelo intimen.
Dobrodošli v Cáceresu.
Snemanje druge sezone Zmajeve hiše v Španiji je bilo sijajno.
Španija je vedno krasna. Vrnili smo se v Cáceres in Trujillo,
kjer snemamo Kraljevi pristanek in njegovo okolico.
Lokacije dajo resničen občutek obsega in prostornosti.
Našemu svetu dajo polnost, ki je s kuliso ne moreš doseči.
Cáceres, kjer smo snemali, je prelep.
Ljudje so bili čudoviti, prijazni in gostoljubni.
V Španiji smo snemali prvo sezono, zato je bilo, kot bi se vrnil domov.
Vse kotičke poznamo. Vemo, kam postaviti luči.
Modro, jasno nebo, topla svetloba
in čudovite kamnite stavbe...
Vse to vpliva nate. Ne moreš si pomagati.
Tako okolje nekako vse odigra namesto tebe.
Ni se ti treba pretvarjati.
Dobrodošli v Kraljevem pristanku.
Prizor pogreba je ustvarila neverjetna ekipa.
Od gradnje kočije do neverjetnih, čudovitih konjev,
ki so se vedli krasno... Pa oklepa, ki jih je pokrival...
Vse to mi je vzelo sapo. Resnično prelepo.
Pa oblikovanje kostumov...
Zelo mi je bila všeč tančica,
saj sem ves pogreb snemala s 40 sličicami na sekundo,
da bi lahko nato izbrali dele za počasni posnetek.
Tančice v počasnem posnetku so osupljive.
Hotela sem tudi, da nekako napolnimo zrak,
zato mečejo hmelj.
Tako v počasnih posnetkih
ti koščki počasi padajo skozi zrak.
V tem je nekakšna žalostna lepota.
In protetika za Jaehaerysovo trupelce...
Jaehaerys je bil naš prvi sken.
Položili smo ga na mizo in skenirali celo telo.
Imeli smo odličnega mojstra za 3D,
ki je izdelal sijajno kopijo njegovega telesa.
To so potem obrezali v zunanjem podjetju,
ga oblikovali in spremenili v silikonsko telo.
Ko smo imeli silikonsko telo,
smo morali sneti glavo in se odločiti, kako jo bomo prišili nazaj.
Poskusili smo nekaj različic
nekakšnega srednjeveškega šiva.
In vrat znova speli skupaj s kovinskimi zaponkami.
Glava naj bi bila prišita zelo očitno,
kajti kraljici sta hoteli pokazati, kako barbarska je Rhaenyra.
Glejte delo Rhaenyre Targaryen!
Skrunilke nedolžnih.
Videla sem, da lahko prizor pogreba prekinjamo
s kadri Aegona, ki mlati Kri.
Pomislila sem na boben.
In uskladila bobnanje z zamahom gorjače.
Prosila sem za bobnarja na začetku sprevoda,
da bi z bobnanjem
zvišali napetost in se vživeli v Helaenin um.
Ta napetost pripelje do njenega napada tesnobe.
Rhaenyra Pošastna naj bo prekleta!
Ko snemaš s Phio in vidiš...
Kako začne izražati žalost...
Zelo težko je bilo. Zelo lepo in ganljivo.
Na odmoru je obrisala solzo in rekla:
"Res sem čutila, kot da si moja mami." Odvrnila sem: "Krasno."
Čeprav je bil pogreb, sem se zabavala.
S Phio se odlično razumeva.
Kadri so zelo žalostni.
Ampak vmes pojeva pesmi iz muzikalov. Kar koli počneva.
Lepo se je bilo voziti na vozu, ki ga vleče konj.
To so čudovito posneli.
Vse plasti teksture.
Phijina in Olivijina igra... Rezultat me je navdušil.
OBEŠANJE NAOKOLI
Obešanje podganarjev je bilo zabavno. Na morbiden način.
Za tak prizor potrebuješ celo vas.
Hoteli smo mešanico protetičnih, lažnih trupel
in pravih obešencev.
Trupla so neverjetna. Vedel sem, da je samo pol pravih.
Moral si se res približati...
Vedel sem, da je eden kaskader, ker se je smejal, ko so ga vlekli gor.
Tega pred kamero ne bi smel narediti. Zelo neprofesionalno.
Kakšen je občutek, sin? -Krasen.
Res? Dobro. -Krasen.
Rowley je z ekipo izdelal sistem s škripci,
zaradi katerih se je zdelo, da ljudje visijo.
Naredili smo kovinsko ogrodje, ki gre prek ramen.
Žice gredo od ramen do kolkov.
Stremena potekajo pod stopali,
zato so v svojem ogrodju stali,
ne pa viseli. To pomeni, da so lahko skoraj neomejeno viseli gor.
Če potisnemo dol po nogah in dvignemo tu...
Energija teče od tod
prek jermenov dol do stremen.
Kot bi stal v zraku.
Ampak v bistvu ne stojimo. Precej udobno je.
Poleg tega smo v vrv skrili žico.
Zgleda kot da vrv kar visi na drogu,
ampak v sistemu so škripci.
Tako hitro in zlahka dvigamo in spuščamo ljudi.
Najprej smo poiskali ljudi za izdelavo odlitkov.
V našem šotoru za skeniranje
smo jim zares nadeli vrv okoli vratu
in jih potegnili gor, da bi dobili vse gube.
Večina je bila za. Nihče se ni pritoževal.
Danny je eden naših podganarjev.
Vidite, kje je potekala vrv.
Jamie nam je dal krasen izraz mrtveca.
Ja, zdaj sem to jaz.
In Danny...
Tega smo obdržali. Najbrž ga bomo morali dati Dannyju.
Čast je, če te uporabijo v tako izjemni seriji.
Pa tudi, da lahko vidiš zapletene podrobnosti in trud,
ki ga je ekipa za protetiko vložila v podganarje.
Že samo sken zahteva več postopkov.
Potem to oblikujemo, dodamo plastelin in stisnemo.
Nato to vlijemo v silikon, pobarvamo in dodamo lase.
Na koncu jih damo na telo.
Ja, precej zapleteno je.
Pravzaprav je bilo lepo
končno videti, kako vsi visijo. Ko to dojameš, si rečeš:
"Ni slabo."
VELIKE RAZŠIRITVE
Jim Clay je norec v najboljšem smislu.
Z Zmajevim kamnom je prekosil sam sebe.
Precej smo ga povečali.
Ryan je rekel, da Zmajev kamen predstavlja zgodnje čase,
zato sva se odločila, da kulise postavimo na velikem odru.
V prvi sezoni smo na Zmajevem kamnu
videli v glavnem sobano s poslikano mizo.
Ta sobana izvira iz Igre prestolov,
ampak začutili smo, da moramo ta svet razširiti.
Hoteli smo ustvariti celotno kuliso z različnimi, povezanimi sobami.
Iz dvorane s poslikano mizo se je razširila
v zapleten svet
hodnikov, Rhaenyrinih soban in knjižnice.
Dobili smo zbirko manjših kulis.
Lahko hodimo iz ene sobe v drugo,
gledalci pa imajo občutek, da smo v pravem gradu.
Noro je, saj se lahko sprehodiš povsem do konca.
Fantastično je.
Rhaenyra je zelo pomemben lik,
zato smo želeli, da soba res odseva
edinstvenost njenega značaja.
Jimu so bila všeč visoka okna, kot so v katedralah.
Sobana ima zanimivo, asimetrično obliko,
ki daje poseben pečat.
Pri Rhaenyri smo hoteli vnesti občutek zgodovine
njene družine in zgodovine Zmajevega kamna.
Tako je kip v njeni sobani svetišče
za zgodovino, ki se je odvila.
Podoben je gravuram egipčanske arhitekture.
Zvok. -Trinajst, Miller, prva klapa.
Knjižnica naj bi bila polna zvitkov,
v katerih je vsa valyriska zgodovina.
Ko smo tuhtali, kako bi naredili police,
smo se domislili rombov.
Ta tema se je nadaljevala po vsem prostoru.
Potem jih je Claire opremila z več plastmi
drugih artefaktov in elementi valyrijske zgodovine.
ZAHODNJE
Fantastično je bilo delati to prizorišče.
Kombinirati marmor,
čudovite teksture marmorja z oranžnimi odtenki.
Povzela sem ga po poslikani mizi zaradi bogatih barv
in odtenkov toplote, luči, ognja...
Vsaka knjiga, dokument in zvitek deluje.
V te predmete so vložili ure in ure dela.
Tu so krokarji z izpisanimi sporočili.
Pa celotna družinska drevesa,
ki so jih izdelali ročno.
Najmanjši delček je dobro premišljen.
Vsak kos, vsaka barva, tekstura in najmanjši predmet so premišljeni.
Podrobnosti in veščina, s katero so ustvarili prostore, so fantastične.
Ni ti bilo treba uporabiti domišljije, da bi se vživel.
ISKANJE LJUBEZNI
Brat!
Dvoboj Erryka in Arryka je velikanski trenutek zgodovine Zahodnjega.
Brat proti bratu.
Prizor je legendaren. Igralca Luke in Elliot sta brata.
Dvojčka sta in zelo se imata rada.
V seriji precej akcije temelji na zmajih,
zato je zabavno videti mečevanje dveh vitezov.
Ko sva prišla, smo najprej govorili o tem.
Sedli smo, da bi govorili o dvojčkih.
Razmišljali smo o načinih snemanja in kako naj bi bil dvoboj videti.
Rowley je nato veliko vadil s svojo ekipo.
To so posneli in predstavili Clare.
Potem so vse popravili, Rowley pa je to pokazal dvojčkoma.
Fanta sta ves prizor odigrala sama.
Vadila sta, se vsega naučila in se spravila v formo za to.
Komaj sem čakal. Z Elom obvladava borilne veščine.
Telesno sva precej dejavna, zato naju ni skrbelo,
da se bova vrgla v nekaj tako živahnega.
Poskrbeti sva morala, da se res naučiva plesa
in se poženeva v to z energijo, ki jo prizor zahteva.
Pomembno je bilo, da vse naštudirava do podrobnosti,
nato pa prideva na snemanje in razturiva.
K sreči nisva izgubila prstov, zato sva dobro.
Iz prve sezone vemo, kakšna garača sta Elliot in Luke.
Nisem jima dovolil le, da razbijeta vazo.
Vse drugo sta.
Eddy, ki vodi kaskaderje, naj ga bog blagoslovi...
Tako je razgrajal zaradi vaze. Razbila sva jo.
Bolje Eddy kot jaz. Danes je zaslužil svoj denar.
Zagotovo.
Hej!
Klapa.
Strinjali smo se, da mora biti v dvoboju trenutek,
ko ne vemo, kdo je Arryk in kdo Erryk.
Zmedeš se.
Tudi če pri koreografiji pozorno gledamo,
vidimo, da oba prejmeta enake rane.
Če bi si nekdo ponovno zavrtel prizor in rekel:
"Vem, da je ta Erryk, ker ima rano na tem delu noge."
Ali: "Rano ima na tem delu roke."
To ni mogoče, saj v dvoboju prejmeta enake rane.
Ne damo pa vedeti, da hočemo to doseči.
Kateri je Erryk?
To je bistvo, to daje vsemu naboj.
Postaneš nepristranski in pri dvoboju gre za njiju.
Vsaj petič že. Danes na snemanju vlada zmeda.
Vse držimo v napetosti.
Kaj bi rekel, kdo je boljši mečevalec?
Kdo je boljši? Vprašanje. Elliot bi najbrž rekel, da je on,
kajti nekajkrat sem ga zadel z mečem.
Enkrat sem ga ujel, zato moram reči, da je najbrž boljši.
Če bi ju ločil v oklepu, bi vam mogoče lahko povedal.
Ampak dejansko sta enako dobra.
Luke in Elliot sta sijajna.
Res sijajna.
To govorim že dva dni. Vsem, ki me hočejo poslušati.
Nista le krasno izpeljala Rowleyjeve koreografije,
ampak je bilo čudovito videti čustvo, s katerim sta vse prežela.
Skupaj sva se rodila.
Ti si naju ločil! Ampak te imam vseeno rad, brat.
Ko vidiš razdor med njima
in človeškost, ki sta jo vnesla v vlogi...
To res izpade absolutno surovo.
Še en osupljiv trenutek, ki ga je režirala Clare.
Clare ima čudovitega duha.
Pred snemanjem tega prizora je Clare stopila k nama in rekla:
"Prizor sem imenovala Iskanje ljubezni."
To se mi je zdelo ljubko,
kajti čustvena, osebna plat je zelo pomembna.
Zato bova poleg dvoboja
ujela čustvo, ki smo ga iskali.
Fanta sta od prvega dne vadila ta dvoboj.
Vprašala sem se, kaj lahko prispevam.
V smislu, da na to pogledam na zanimiv način.
Zato sem med snemanjem prizora ves čas iskala
trenutke povezanosti med njima.
Ko napadata drug drugega in se njuna pogleda srečata...
Kaj se sprašujeta? Kaj sporočata drug drugemu?
Težko je zato, ker se imata tako zelo rada.
Zato je bila to zame edinstvena zgodba o bratski ljubezni.
Prevod: Karmen Dobrila